Inki Mutindu Nge Ke Monaka Bilumbu Yina Ke Kwisa?
Keti nsi-ntoto . . .
ta bikala kaka mutindu mosi?
ta beba diaka?
ta bonga?
MAMBU YINA BIBLIA KE TUBAKA
“Nzambi . . . ta kusula mansanga yonso na meso na bo, lufwa ta vandaka diaka ve; mawa, bidilu, mpi mpasi ta vandaka diaka ve. Mambu ya ntama me vila.”—Kusonga 21:3, 4, Mbalula ya Nsi-Ntoto ya Mpa.
YO LENDA TENDULA INKI SAMBU NA NGE
Kisalu ya mbote mpi ya kiese. —Yezaya 65:21-23.
Maladi mpi bampasi ya mitindu yonso ta vanda diaka ve.—Yezaya 25:8; 33:24.
Luzingu ya kiese mpi ya kukonda nsuka ti dibuta mpi banduku.—Nkunga 37:11, 29.
KETI BETO LENDA KWIKILA KIBENI MAMBU YINA BIBLIA KE TUBAKA?
Ee, sambu na bikuma kiteso ya zole:
Nzambi lenda lungisa lusilu na yandi. Na Biblia, bo ke bingaka Yehowa Nzambi mpamba nde “Nkwa-Ngolo Yonso,” sambu ngolo na yandi kele na nsuka ve. (Kusonga 15:3) Yo yina, yandi lenda lungisa kibeni lusilu na yandi ya kusoba nsi-ntoto sambu yo bonga. Biblia ke tuba nde, “Nzambi lenda sala mambu yonso.”—Matayo 19:26.
Nzambi ke zolaka kulungisa lusilu na yandi. Mu mbandu, Yehowa kele ti nzala ya ngolo ya kuvutula bantu yina me fwaka na luzingu.—Yobi 14:14, 15.
Biblia ke monisa mpi nde Yezu, Mwana ya Nzambi, belulaka bantu ya maladi. Sambu na nki yandi salaka yo? Sambu yandi vandaka ti luzolo ya kusala yo. (Marko 1:40, 41) Yezu monisaka na mutindu ya kukuka kimuntu ya Tata na yandi na mpusa yina yandi vandaka na yo ya kusadisa bantu yina vandaka ti mfunu ya lusadisu.—Yoane 14:9.
Yo yina, beto lenda ndima nde Yehowa ti Yezu kele ti luzolo ya kusadisa beto na kuvanda ti luzingu ya kiese na bilumbu ke kwisa!—Nkunga 72:12-14; 145:16; 2 Piere 3:9.
KUDIYULA
Inki mutindu Nzambi ta soba nsi-ntoto sambu yo bonga?
Biblia ke pesa mvutu na ngiufula yai na MATAYO 6:9, 10 mpi na DANIELE 2:44.
Longuka Mambu Mingi
NSANGU YA MBOTE YA MEKATUKA NA NZAMBI!
Lukanu ya Nzambi Sambu na Ntoto Kele Nki?
Biblia ketendula sambu na nki Nzambi salaka ntoto, ntangu bampasi tasuka, mpi mambu yina tasalama na makwisa sambu na ntoto mpi bantu yina kezinga kuna.
NSANGU YA MBOTE YA MEKATUKA NA NZAMBI!
Kimfumu ya Nzambi Kele Nki?
Nani kele Ntotila ya Kimfumu ya Nzambi, mpi nki mambu Kimfumu ta sala?
kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn